ભારતીય રાષ્ટ્રીય કોંગ્રેસ પક્ષના ઉપાધ્યક્ષ રાહુલ ગાંધી તેમજ સિનિયર નેતા અને રાજ્યસભા સાંસદ અહમદભાઇ પટેલના ફોટા સાથે તથા કોંગ્રેસ પક્ષના પંજાનું નિશાન, કોંગ્રેસ આવે છે નવસર્જન લાવે છે તથા મુસ્લિમ એકતાને જાળવી રાખવા માટે અને અહેમદભાઇ પટેલને ગુજરાતના વઝીર – એ – આલમ બનાવવા માટે મુસ્લિમ સમુદાય ફક્ત કોંગ્રેસ પાર્ટીને જ વોટ આપે આ પ્રમાણે લખાણ લખેલ બેનરો અંગે કોંગ્રેસના કોર્પોરેટર અસલમ સાયકલાવાલાએ સુરત પોલીસ કમિશનર તથા મુખ્ય ચૂંટણી કમિશનર, ઇલેકશન કમિશન ઓફ ઇન્ડિયા (દિલ્હી) અને મુખ્ય ચૂંટણી કમિશનર રાજ્ય ચૂંટણી આયોગ, તથા મુખ્ય ચૂંટણી અધિકારી સુરતને લેખિતમાં ફરિયાદ આપી જણાવેલ કે આ બેનરો ઉપરથી સ્પષ્ટ થાય છે કે આવા બેનરોમાં ગેરકાયદેસર કોંગ્રેસ પક્ષના ચૂંટણી નિશાનને કોઇપણ પ્રકારની કોંગ્રેસ પક્ષ કે વહીવટી તંત્રની પરવાનગી વિના અપ્રચાર કરવાની દાનતે, ગેરકાયદેસર રીતે મુસ્લિમ સમાજ તથા હિન્દુ સમાજની વચ્ચે તિરાડ ઊભી કરી રાજકીય લાભ મેળવવા ભ્રમિત કરતાં લખાણોવાળા બેનર ઉપરોક્ત વિસ્તારમાં કોઇક અજાણ્યા વ્યક્તિઓ દ્વારા લગાવેલ છે.